CELEX: 32017R0138
Language: da
Date: 2017-01-16 00:00:00
Title: Kommissionens gennemførelsesforordning (EU) 2017/138 af 16. januar 2017 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Raclette de Savoie (BGB))

27.1.2017   
            
            
               DA
            
            
               Den Europæiske Unions Tidende
            
            
               L 22/6
            
         KOMMISSIONENS GENNEMFØRELSESFORORDNING (EU) 2017/138
   af 16. januar 2017
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Raclette de Savoie (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:
   
               (1)
            
            
               I medfør af artikel 50, stk. 2, litra a), i forordning (EU) nr. 1151/2012 er Frankrigs ansøgning om registrering af betegnelsen »Raclette de Savoie« blevet offentliggjort i Den Europæiske Unions Tidende
                   (2).
            
         
               (2)
            
            
               Ved skrivelse af 23. november 2015 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 31. december 2017 for to erhvervsdrivende, der er etableret i Frankrig, og som opfylder betingelserne i nævnte artikel. Under den nationale indsigelsesprocedure havde disse erhvervsdrivende, som lovligt har markedsført »Raclette de Savoie« med vedvarende anvendelse af betegnelserne i mindst fem år forud for den dato, hvor ansøgningen blev indgivet, gjort indsigelse dels mod forholdet for fedtindholdet i tørstoffet i osten, dels mod minimumssatsen for det basisfoder for malkekøerne, der skal udgøres af grønt grovfoder. Der er tale om følgende erhvervsdrivende: SCA des producteurs de Reblochon de la vallée de Thônes, Route d'Annecy BP 38, 74230 Thones og GAEC Le Seysselan, Vallod, 74190 Seyssel.
            
         
               (3)
            
            
               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Raclette de Savoie« registreres —
            
         VEDTAGET DENNE FORORDNING:
   Artikel 1
   Betegnelsen »Raclette de Savoie« (BGB) registreres.
   Betegnelsen i stk. 1 henviser til et produkt i kategori 1.3 Oste i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Beskyttelsen i henhold til artikel 1 berører ikke den overgangsperiode, som Frankrig har fastsat i medfør af bekendtgørelse af 29. oktober 2015 om godkendelse af produktspecifikationen for betegnelsen »Raclette de Savoie«, offentliggjort den 7. november 2015 i Journal officiel de la République française (Frankrigs statstidende), i henhold til artikel 15, stk. 4, i forordning (EU) nr. 1151/2012 for de erhvervsdrivende, der opfylder betingelserne i nævnte artikel.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. januar 2017.
      
         
            På Kommissionens vegne
         
         
            For formanden
         
         Phil HOGAN
         
            Medlem af Kommissionen
         
      
   
   
      (1)  EUT L 343 af 14.12.2012, s. 1.
   
      (2)  EUT C 261 af 19.7.2016, s. 16.
   
      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).